|  |
| --- |
| **Таблица на съответствието с правото на Европейския съюз** |
| **Директива (ЕС) 2021/1233 на Eвропейския парламент и на Съвета от 14 юли 2021 година за изменение на Директива (ЕС) 2017/2397 по отношение на преходните мерки за признаването на свидетелства от трети държави** | **Проект на наредба за изменение и допълнение на Наредба № 6 от 17 юни 2021 г. за компетентност на морските лица в Република България****Наредба № 6 от 17 юни 2021 г. за компетентност на морските лица в Република България** | **Степен на съответствие** |
| Член 1Директива (ЕС) 2017/2397 се изменя, както следва: 1) В член 10 параграф 3 се заменя със следното:„3. Без да се засяга посоченото в параграф 2 от настоящия член, всяко свидетелство за квалификация, моряшка служебна книжка или корабен дневник, издадени в съответствие с националните правила на трета държава, които определят изисквания, идентични с тези на настоящата директива, включително посочените в член 38, параграфи 1 и 3, са валидни за всички вътрешни водни пътища на Съюза, при спазване на процедурата и условията, посочени в параграфи 4 и 5 от настоящия член.“ 2) В член 38 се добавя следният параграф:„7. До 17 януари 2032 г., въз основа на националните си изисквания или международни споразумения, приложими преди 16 януари 2018 г., държавите членки могат да продължат да признават свидетелства за квалификация, моряшки служебни книжки и корабни дневници, издадени от трета държава преди 18 януари 2024 г. Признаването се ограничава до вътрешните водни пътища на територията на съответната държава членка.“ | **Проект на наредба за изменение и допълнение на Наредба № 6 от 17 юни 2021 г. за компетентност на морските лица в Република България**§ 11. В чл. 117 се създава ал. 6:„(6) Алинея 4 се прилага включително за свидетелствата за квалификация, служебните книжки и корабните дневници, признати по реда на § 20а.“**Наредба № 6 от 17 юни 2021 г. за компетентност на морските лица в Република България** Чл. 117. (4) Свидетелство за квалификация, служебна книжка или корабен дневник за работа по вътрешни водни пътища, издадени в съответствие с националните правила на трета държава, които определят изисквания, идентични с тези на настоящата наредба, са валидни за всички вътрешни водни пътища на Европа, когато са включени в списъка по чл. 118, т. 2.**Проект на наредба за изменение и допълнение на Наредба № 6 от 17 юни 2021 г. за компетентност на морските лица в Република България**§ 14. В Преходните и заключителни разпоредби се създава §20а:„§ 20а. (1) Свидетелства за квалификация, служебни книжки и корабни дневници, издадени от трета държава преди 18 януари 2024 г., се признават до 17 януари 2032 г. при условие, че са издадени въз основа на международни споразумения, по който Република България е страна, приложими преди 16 януари 2018 г.(2) Признаването по ал. 1 се извършва, въз основа на подадено заявление, със заповед на изпълнителния директор на ИАМА или упълномощено от него лице.(3) Признаването по ал. 1 се ограничава до вътрешните водни пътища на територията на Република България.“ | **Пълно** |
| *Член 2*1.   Държавите членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 17 януари 2022 г. Те незабавно информират Комисията за това.Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.Дерогацията, предвидена в член 39, параграф 4 от Директива (ЕС) 2017/2397, се прилага *mutatis mutandis* спрямо настоящата директива.2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива. | **Проект на наредба за изменение и допълнение на Наредба № 6 от 17 юни 2021 г. за компетентност на морските лица в Република България**§ 13. В Допълнителните разпоредби в § 11 се създава т. 4:„4. Директива (ЕС) 2021/1233 на Eвропейския парламент и на Съвета от 14 юли 2021 година за изменение на Директива (ЕС) 2017/2397 по отношение на преходните мерки за признаването на свидетелства от трети държави. | **Пълно** |
| *Член 3*Настоящата директива влиза в сила в деня след публикуването ѝ в *Официален вестник на Европейския съюз.*  |  | **Не подлежи на въвеждане** |
| *Член 4*Адресати на настоящата директива са държавите членки.Съставено в Брюксел на 14 юли 2021 година.*За Европейския парламент**Председател*D. M. SASSOLI*За Съвета**Председател*A. LOGAR |  | **Не подлежи на въвеждане** |